Document ID: 32012D0464
Publication Date: 2012-07-23

Content:
DEĊIŻJONI TAL-KUMMISSJONI
tat-23 ta’ Lulju 2012
li temenda d-Deċiżjonijiet tal-Kummissjoni 2006/861/KE, 2008/163/KE, 2008/164/KE, 2008/217/KE, 2008/231/KE, 2008/232/KE, 2008/284/KE, 2011/229/UE, 2011/274/UE, 2011/275/UE, 2011/291/UE u 2011/314/UE dwar l-ispeċifikazzjonijiet tekniċi għall-interoperabbiltà
(notifikata bid-dokument numru C(2012) 4985)
(Test b’relevanza għaż-ŻEE)
(2012/464/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva 2008/57/KE tal-Parlament Ewropew u tal-Kunsill tas-17 ta’ Ġunju 2008 dwar l-interoperabbiltà tas-sistema ferrovjarja fil-Komunità (1), u b’mod partikolari l-Artikolu 6(1) tagħha,
Billi:
(1)
L-Artikolu 12 tar-Regolament (KE) Nru 881/2004 tal-Parlament Ewropew u tal-Kunsill tal-29 ta’ April 2004 li jistabbilixxi Aġenzija Ewropea tal-Ferroviji (ir-Regolament tal-Aġenzija) (2) jeħtieġ li l-Aġenzija Ferrovjarja Ewropea (li minn hawn ’il quddiem sejra tissejjaħ “l-Aġenzija”) tiżgura li l-ispeċifikazzjonijiet tekniċi għall-interoperabbiltà (li minn hawn ’il quddiem sejrin jissejħu ‘TSIs’ - Technical Specifications for Interoperability) jiġu adattati għall-progress tekniku u x-xejriet tas-suq u għar-rekwiżiti soċjali u li tipproponi lill-Kummissjoni dawk l-emendi għat-TSIs li hi tqis bħala neċessarji.
(2)
Permezz tad-Deċiżjoni C(2007)3371 tat-13 ta’ Lulju 2007, il-Kummissjoni tat mandat ta’ qafas lill-Aġenzija sabiex twettaq ċerti attivitajiet skont id-Direttiva tal-Kunsill 96/48/KE tat-23 ta’ Lulju 1996 fuq l-interoperabbiltà tas-sistema ferrovjarja trans-Ewropea ta’ veloċità għolja (3) u d-Direttiva 2001/16/KE tal-Parlament Ewropew u tal-Kunsill tad-19 ta’ Marzu 2001 fuq l-interoperabbiltà tas-sistema ferrovjarja konvenzjonali trans-Ewropea (4). Skont it-termini tal-mandat ta’ qafas, l-Aġenzija ntalbet tirrevedi t-TSIs dwar il-vetturi ferrovjarji b’veloċità għolja, il-vaguni tal-merkanzija, il-vetturi ferrovjarji lokomottivi u tal-passiġġiera, l-istorbju, l-infrastruttura, l-enerġija, tal-kmand tal-kontroll u s-sinjalar, il-ġestjoni tal-operazzjoni u t-traffiku, l-applikazzjonijiet telematiċi għal servizzi ta’ merkanzija u ta’ ġarr ta’ passiġġiera, is-sikurezza fil-mini ferrovjarji u l-aċċessibilità għal persuni b’mobilità mnaqqsa.
(3)
Fil-31 ta’ Marzu 2011, l-Aġenzija ħarġet rakkomandazzjoni dwar l-ispeċifikazzjoni tar-reġistru tal-infrastruttura, il-proċedura għall-wiri tal-livell ta’ konformità mal-parametri bażiċi tat-TSIs għal-linji eżistenti u emendi sussegwenti għat-TSIs (ERA/REC/04-2011/INT).
(4)
Fid-9 ta’ Ġunju 2011, il-Kumitat stabbilit skont l-Artikolu 29(1) tad-Direttiva 2008/57/KE ta opinjoni pożittiva dwar l-abbozz tad-Deċiżjoni ta’ Implimentazzjoni tal-Kummissjoni dwar ir-reġistru Ewropew tat-tipi ta’ vetturi ferrovjarji awtorizzati u dwar id-Deċiżjoni ta’ Implimentazzjoni tal-Kummissjoni dwar l-ispeċifikazzjonijiet komuni tar-reġistru tal-infrastruttura ferrovjarja. Wara l-adozzjoni taż-żewġ atti tal-Kummissjoni bbażati fuq dawn l-abbozzi, b’mod partikolari d-Deċiżjoni ta’ Implimentazzjoni tal-Kummissjoni 2011/633/UE tal-15 ta’ Settembru 2011 dwar l-ispeċifikazzjonijiet komuni tar-reġistru tal-infrastruttura ferrovjarja (5) u d-Deċiżjoni ta’ Implimentazzjoni tal-Kummissjoni 2011/665/UE tal-4 ta’ Ottubru 2011 dwar ir-reġistru Ewropew tat-tipi ta’ vetturi ferrovjarji awtorizzati (6), it-TSIs rilevanti jridu jiġu aġġornati sabiex tkun żgurata konsistenza globali.
(5)
L-Appendiċi A tat-TSIs attwali dwar il-Ġestjoni tal-Operazzjoni u t-Traffiku jirreferi għar-regoli operazzjonali tal-verżjoni 1 tas-Sistema Ewropea tal-Ġestjoni tat-Traffiku Ferrovjarju (ERTMS - European Railway Traffic Management System) li ġew żviluppati fuq il-bażi tal-verżjoni 2.2.2 tal-Ispeċifikazzjonijiet tar-Rekwiżiti tas-Sistema (SRS - System Requirements Specifications) tas-Sistema Ewropea ta’ Kontroll tal-Ferroviji (ETCS - European Train Control System).
(6)
L-SRS tal-ETCS waslu għal verżjoni stabbli 2.3.0.d. Din trid tiġi riflessa mir-regoli operazzjonali aġġornati tal-ERTMS fit-TSIs dwar il-ġestjoni tal-operazzjoni u t-traffiku, kemm għal ferroviji konvenzjonali kif ukoll għal dawk ta’ veloċità għolja.
(7)
Fl-20 ta’ Lulju 2011, l-Aġenzija ħarġet rakkomandazzjoni dwar il-prinċipji u r-regoli operazzjonali riveduti tal-ERTMS” fit-TSIs dwar il-ġestjoni tal-Operazzjoni u t-Traffiku għal ferroviji konvenzjonali u ferroviji ta’ veloċità għolja (ERA/REC/08-2011/INT-ERTMS).
(8)
Fit-8 ta’ Settembru 2011, l-Aġenzija ħarġet rakkomandazzjoni dwar emendi ulterjuri għat-TSIs sabiex tikkoreġi l-iżbalji u n-nuqqasijiet (ERA/REC/07-2011/INT).
(9)
Għal raġunijiet prattiċi, ikun aħjar li tiġi emendata serje ta’ TSIs permezz ta’ Deċiżjoni tal-Kummissjoni waħda sabiex jiġu implimentati korrezzjonijiet u aġġornamenti partikolari fit-testi legali. Dawn il-korrezzjonijiet u l-aġġornamenti mhumiex ġejjin minn reviżjoni globali tat-TSIs jew mill-estensjoni tal-kamp ta’ applikazzjoni ġeografika tagħhom.
(10)
Għaldaqstant, huwa neċessarju li jiġu emendati d-Deċiżjonijiet li ġejjin:
-
Id-Deċiżjoni tal-Kummissjoni 2006/861/KE tat-28 ta’ Lulju 2006 dwar l-ispeċifikazzjoni teknika tal-interoperabbiltà marbuta mas-subsistema “vetturi ferrovjarji - vaguni tal-merkanzija” tas-sistema konvenzjonali tal-ferrovija trans-Ewropea (7);
-
Id-Deċiżjoni tal-Kummissjoni 2008/163/KE tal-20 ta’ Diċembru 2007 dwar speċifikazzjoni teknika għall-interoperabbiltà (STI) rigward is-sikurezza fil-mini ferrovjarji fis-sistema ferrovjarja trans-Ewropea konvenzjonali u ta’ veloċità għolja (8);
-
Id-Deċiżjoni tal-Kummissjoni 2008/164/KE tal-21 ta’ Diċembru 2007 dwar speċifikazzjoni teknika għall-interoperabbiltà (STI) rigward il-persuni b’mobbiltà mnaqqsa fis-sistema ferrovjarja trans-Ewropea ta’ veloċità għolja (9);
-
Id-Deċiżjoni tal-Kummissjoni 2008/217/KE tal-20 ta’ Diċembru 2007 dwar speċifikazzjoni teknika għall-interoperabbiltà (STI) rigward is-subsistema infrastruttura tas-sistema ferrovjarja trans-Ewropea ta’ veloċità għolja (10);
-
Id-Deċiżjoni tal-Kummissjoni 2008/231/KE tal-1 ta’ Frar 2008 dwar l-ispeċifikazzjoni teknika għall-interoperabbiltà fir-rigward tas-subsistema tat-tħaddim tas-sistema ferrovjarja trans-Ewropea ta’ veloċità għolja adottata, imsemmija fl-Artikolu 6(1) tad-Direttiva tal-Kunsill 96/48/KE u li tirrevoka d-Deċiżjoni tal-Kummissjoni Nru 2002/734/KE tat-30 ta’ Mejju 2002 (11);
-
Id-Deċiżjoni tal-Kummissjoni 2008/232/KE tal-21 ta’ Frar 2008 dwar speċifikazzjoni teknika għall-interoperabbiltà (STI) rigward is-subsistema vetturi ferrovjarji tas-sistema ferrovjarja trans-Ewropea ta’ veloċità għolja (12);
-
Id-Deċiżjoni tal-Kummissjoni 2008/284/KE tas-6 ta’ Marzu 2008 dwar speċifikazzjoni teknika għall-interoperabbiltà (STI) rigward is-subsistema tal-enerġija tas-sistema ferrovjarja trans-Ewropea ta’ veloċità għolja (13);
-
Id-Deċiżjoni tal-Kummissjoni 2011/229/UE tal-4 ta’ April 2011 dwar l-ispeċifikazzjonijiet tekniċi tal-interoperabbiltà marbuta mas-sottosistema “vetturi ferrovjarji - storbju” tas-sistema ferrovjarja konvenzjonali trans-Ewropea (14);
-
Id-Deċiżjoni tal-Kummissjoni 2011/274/UE tas-26 ta’ April 2011 dwar speċifikazzjoni teknika għall-interoperabbiltà relatata mas-subsistema tal-“enerġija” tas-sistema ferrovjarja konvenzjonali trans-Ewropea (15);
-
Id-Deċiżjoni tal-Kummissjoni 2011/275/UE tas-26 ta’ April 2011 dwar speċifikazzjoni teknika għall-interoperabbiltà fir-rigward tas-subsistema tal- “infrastruttura” tas-sistema ferrovjarja konvenzjonali trans-Ewropea (16);
-
Id-Deċiżjoni tal-Kummissjoni 2011/291/UE tas-26 ta’ April 2011 dwar speċifikazzjoni teknika għall-interoperabbiltà fir-rigward tas-subsistema “Lokomotivi u vetturi ferrovjarji għat-trasport tal-passiġġieri” tas-sistema konvenzjonali trans-Ewropea tal-ferroviji (17);
-
Id-Deċiżjoni tal-Kummissjoni 2011/314/UE tat-12 ta’ Mejju 2011 dwar l-ispeċifikazzjoni teknika għall-interoperabbiltà relatata mas-subsistema ta’ “l-operat u l-immaniġġjar tat-traffiku” tas-sistema ferrovjarja konvenzjonali trans-Ewropea (18).
(11)
Il-miżuri stipulati f’din id-Deċiżjoni huma konformi mal-opinjoni tal-Kumitat stabbilit skont l-Artikolu 29(1) tad-Direttiva 2008/57/KE,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2006/861/KE huwa emendat skont l-Anness I għal din id-Deċiżjoni.
Artikolu 2
L-Anness għad-Deċiżjoni 2008/163/KE huwa emendat skont l-Anness II għal din id-Deċiżjoni.
Artikolu 3
L-Anness għad-Deċiżjoni 2008/164/KE huwa emendat skont l-Anness III għal din id-Deċiżjoni.
Artikolu 4
L-Anness għad-Deċiżjoni 2008/217/KE huwa emendat skont l-Anness IV għal din id-Deċiżjoni.
Artikolu 5
L-Anness għad-Deċiżjoni 2008/231/KE huwa emendat skont l-Anness V għal din id-Deċiżjoni.
Artikolu 6
L-Anness għad-Deċiżjoni 2008/232/KE huwa emendat skont l-Anness VI għal din id-Deċiżjoni.
Artikolu 7
L-Anness għad-Deċiżjoni 2008/284/KE huwa emendat skont l-Anness VII għal din id-Deċiżjoni.
Artikolu 8
L-Anness għad-Deċiżjoni 2011/229/UE huwa emendat skont l-Anness VIII għal din id-Deċiżjoni.
Artikolu 9
L-Anness għad-Deċiżjoni 2011/274/UE huwa emendat skont l-Anness IX għal din id-Deċiżjoni.
Artikolu 10
L-Anness għad-Deċiżjoni 2011/275/UE huwa emendat skont l-Anness X għal din id-Deċiżjoni.
Artikolu 11
L-Anness għad-Deċiżjoni 2011/291/UE huwa emendat skont l-Anness XI għal din id-Deċiżjoni.
Artikolu 12
L-Anness għad-Deċiżjoni 2011/314/UE huwa emendat skont l-Anness XII għal din id-Deċiżjoni.
Artikolu 13
Din id-Deċiżjoni għandha tapplika mill-24 ta’ Jannar 2013.
Artikolu 14
Din id-Deċiżjoni hija indirizzata lill-Istati Membri.
Magħmul fi Brussell, it-23 ta’ Lulju 2012.

Metadata:
Eurovoc Level 1 Categories: 100155
100158
100154
100149
100144
Eurovoc Level 2 Categories: 100237
100239
100244
100261
100174
100176
100212
100238
Eurovoc Level 3 Categories: 2181
5769
2015
5442
3641
2494
2090
4539
2517
All Eurovoc Categories: 1433
3114
3349
3645
4033
4514
5048
5864
7985
848